PATVIRTINTA

Vilniaus rajono savivaldybės

administracijos direktorės

2023 m. kovo 1 d.

įsakymu Nr. A27(1)-595

Priedas Nr. 15

**Vilniaus rajono savivaldybės administracijos Pagirių seniūnijos**

**2023 m. veiklos planas**

1. **Vilniaus rajono savivaldybės administracijos Pagirių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Pagirių seniūnija viena iš didžiausiu seniūnijų Vilniaus rajono savivaldybėje esanti Vilniaus rajone prie pietvakarinės Vilniaus miesto ribos. Ji ribojasi su kaimyninėmis Marijampolio, Juodšilių seniūnijomis, Vilniaus miestu bei Šalčininkų ir Trakų rajonais. Seniūnijos teritorijos plotas apima 8 723 ha, iš jų 4 931ha - užima žemės ūkio naudmenos, 1 052 ha - miškai, 2 740 ha - sudaro vandens telkiniai ir kitos paskirties žemės plotai. Pagirių seniūnijoje yra 24 kaimai, iš jų didžiausi: Pagirių k., Vaidotų k., Keturiasdešimt Totorių k., Didžiųjų Lygainių k., ir Papiškių k.

1.2. Seniūnijos gyventojai (einamųjų metų sausio 1 d. duomenimis).

Pagirių seniūnijoje 2023 m. sausio 1 d. deklaravusių gyvenamąją vietą gyventojų skaičius-7748.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 4548 |
| Pensinio amžiaus | 1678 |
| Vienišų asmenų | 97 |
| Vienišų nusenusių | 35 |
| Daugiau nei 75 m. amžiaus | 387 |
| Suaugusiųjų neįgaliųjų | duomenų neturime |
| Vaikų su negalia iki 18 m. | 17 |
| Darbingo amžiaus neįgaliųjų | duomenų neturime |
| Socialinę atskirtį patiriančios šeimos | 15 |

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Pagirių seniūnijoje yra 12 seniūnaitijų: Baltosios Vokės seniūnaitis Igor Ponamariov, Gedimino seniūnaitis Arūnas Orlakas, Kaštonų gatvės seniūnaitė Liucija Duchovska, Keturiasdešimt Totorių seniūnaitis Kęstas Penkauskas, Lygainių seniūnaitė Beata Pavlovska, Melekonių seniūnaitė Danuta Suchodimcovienė, Merešlėnų seniūnaitis Rimantas Matkevičius, Papiškių seniūnaitis Vitalij Abramčik, Šiltnamių gatvės seniūnaitė Ana Leonovič, Tarnėnų seniūnaitis Andrej Liudvinovič, Vaidotų seniūnaitis Tomas Balevičius, Žemųjų Pagirių seniūnaitis Robert Daukševič.

Pagirių seniūnijoje yra 9 bendruomenės: Asociacija „Vaidotų bendruomenė“, Keturiasdešimt Totorių kaimo musulmonų-sunitų bendruomenė, Keturiasdešimt Totorių gyventojų bendruomenė, Pagirių bendruomenė „Gluosnis“, Melekonių kaimo bendruomenė, Guobų bendruomenė, Lygainių bendruomenė, Tarnėnų kaimo bendruomenė, Asociacija krašto bendruomenės centras, Vilniaus rajono neįgaliųjų draugija.

Seniūnijos teritorijoje yra 7 sodo bendrijos: „Vokė“, „Obelėlė“, „Vyšnelė 2“, „Ekspresas“ - Mikašiūnų k., „Pagiriai“ - Melekonių k., „Vokė“ – Papiškių k., „Vyšnelė-1“- Vairos k.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Vilniaus rajono Pagirių gimnazija tai dieninė, savarankiško mokymosi bendrojo lavinimo mokykla, vykdanti pradinio, pagrindinio, vidurinio ir papildomo ikimokyklinio ugdymo programas, bendras mokinių skaičius – 833 iš jų:

Vilniaus rajono Pagirių gimnazija – 773 mokinių ugdymas vyksta lietuvių ir lenkų kalbomis.

Keturiasdešimt Totorių pirmokų skyrius – 60 vaikų.

Vilniaus agroekologijos mokymo centras profesinio mokymo įstaiga, teikianti pirminį ir tęstinį profesinį mokymą – 314 mokiniai. Tai formaliojo švietimo mokykla, kurios pagrindinė veikla - profesinis mokymas pagal programą pradedantiesiems įgyti kvalifikaciją ir ją tobulinti.

Veikia bendro lavinimo skyrius – licėjus – 156 mokiniai, (gimnazija, ikimokyklinio ugdymo, pradinė ir pagrindinė mokykla) kur ugdymas vyksta lenkų ir lietuvių kalbomis.

Mokymo centrui priklauso Dieveniškių filialas kurį lanko - 116 mokinių.

Pagirių meno mokykla tai neformaliojo vaikų švietimo ir formaliojo švietimo papildančio ugdymo mokykla – 243 mokiniai. Nuosekliai ir sistemingai vykdo mokinių meninius gebėjimus, stiprina įgūdžius bei plečia muzikos ir dailės sričių žinias pagal neformaliojo vaikų ir suaugusiųjų švietimo programas, tenkina vaikų meninio ugdymo ir saviraiškos poreikius, suteikiant jiems papildomų dalykinių ir bendrųjų kompetencijų.

Vaidotų mokykla-darželis „Margaspalvis Aitvarėlis“ – 66 vaikai, tai nuolat tobulėjanti ikimokyklinė įstaiga, kurianti inovatyvų ugdymo turinį, aplinką ir ugdymo kokybę, teikianti sėkmingą vaiko pasirengimą mokyklai. Darželyje ugdymas vyksta lenkų ir lietuvių kalbomis. Šiuo metu vykdomi darželio renovacijos ir atnaujinimo darbai.

Pagirių vaikų darželis „Pelėdžiukas“ – 265 vaikai. Moderni, saugi ir nuolat tobulėjanti ikimokyklinė įstaiga, kurianti inovatyvų ugdymo turinį, aplinką ir ugdymo kokybę, teikianti sėkmingą vaiko pasirengimą mokyklai. Suburianti įstaigos bendruomenę užtikrinančią švietimo įgyvendinimą, šeimos lūkesčių patenkinimą. Vertinant vaikų darželio perspektyvą, buvo nustatyta, kad paslaugų prieinamumas užtikrinamas tik dalinai ir dėl vietų trūkumo ne visi norintys patenka į darželį. Tam tikslui įgyvendinti buvo pastatytas priestatas ir nuo 2021 m. darželyje papildomai sukurtos 4 lopšelio grupė po 15 vaikų. Ugdymas vyksta lenkų ir lietuvių kalbomis.

1.5. Kultūros, socialinės, sporto, sveikatos įstaigos, bibliotekos, bažnyčios ir kt.

Seniūnijoje yra Rudaminos daugiafunkcinio kultūros centro Vaidotų skyrius, administratorė Teresa Koltan, kuri vadovauja mišriam chorui „Baladė“ nuo 1991 m. ir pagrindinis repertuaras: sakralinė, klasikinė muzika ir liaudies dainos. Mišrus choras dalyvauja įvairiose renginiuose ir šventėse, gieda bažnyčioje. Pagiriuose veikia ansamblis „Pagirių dainoriai“, vadovė Janina Pamarnackienė. Kas metai atnaujinamas kolektyvas ir repertuaras, aktyviai dalyvauja bendruomenės nariai, jaunimas. Ansamblis aktyviai dalyvauja įvairiose šventėse ir renginiuose. Veikia taip pat Vaidotų parapijos šlovinimo grupė „Ama Deus“, vadovė Julija Grilauskienė.

Pagirių meno mokykloje veikia pučiamųjų orkestras ir kiti įvairus muzikos ansambliai ir būreliai. Pagirių kaime įsikūrusi Vilniaus rajono neįgaliųjų draugija kuri aktyviai dalyvauja renginiuose ir šventėse, susitikimuose. Vykdo labai aktyvų draugijos gyvenimą.

Vilniau rajono Pagirių gimnazijoje vyksta krepšinio komandos treniruotės, kuri atstovauja seniūniją.

Gyventojų medicininiam aptarnavimui veikia Pagirių ambulatorija, Baltosios Vokės bendrosios praktikos gydytojo kabinetas, AB „Pagirių šiltnamiai“ sveikatingumo kompleksas, keturios vaistinės.

Pagirių seniūnijoje veikia 3 bibliotekos, tai Pagirių kaimo filialas, kuris teikia nemokamas internetines paslaugas, Vaidotų kaimo filialas bei Vilniaus rajono centrinės bibliotekos Mažųjų Lygainių struktūrinis padalinys.

Vaidotų k. veikia katalikų bendruomenės Šv. Apaštalo Pauliaus Atsivertimo bažnyčia, pastatyta 1910 m., autorius – architektas grafas F. R. Rostvorovskis, fundatorius – Hr. Hilary Lenskis. 1996 m. gruodžio 23 d. bažnyčia įrašyta į Kultūros vertybių registrą ir pripažinta saugoti viešajam pažinimui ir naudojimui. Vaidotų k. Šv. Apaštalo Pauliaus Atsivertimo parapijoje įkurtas ir veikia vaikų dienos centras. Pilnai įrengtas parapijos namo esančio prie bažnyčios pirmas aukštas 2022 m. užbaigtas parapijos namo antrojo aukšto įrengimas.

Skurbutėnų k. veikia kulto pastatų kompleksas: bažnyčia ir varpinė (1741 m. statybos), kurios įrašytos į architektūros paminklų sąrašą, komplekso teritorijoje yra Lenkų karių kapinės „Armija Krajova“. Planuojamas projekto atnaujinimas, būtinas remontas.

Seniūnijos teritorijoje yra Baltosios Vokės dvaras, kuris įtrauktas į šalies kultūros vertybių departamento saugomų objektų sąrašą. Savininkų Tiškevičių užsakymu Baltosios Vokės dvaro rūmus XIX a. viduryje pastatė italų architektas L. Marconi. Rūmuose buvo pasodintas gražus parkas, tvenkiniuose buvo įrengta pirmoji Lietuvoje sijų ir upėtakių veisykla. Kaip architektūrinis paminklas įrašyta Keturiasdešimt Totorių k. mečetė.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 12 kapinių, iš kurių 3 neveikiančios (lenkų karių kapinės „Armija Krajova“ Skurbutėnų k., Merešlėnų k., Pagirių k.). Veikiančios kapinės: Vaidotų k., Melekonių k., Papiškių k., Skurbutėnų k., Tarnėnų k., Kaišialakių k., Keturiasdešimt Totorių k. katalikų, Gudelių k., Mažųjų Lygainių k.

Visuomeniniams poreikiams yra priskirtos 14 poilsio zonų: Tarnėnų rekreacinė teritorija paplūdimiams prie Tarnėnų ežero, Mažųjų Lygainių k. ir Didžiųjų Lygainių k. prie Ilgučio ežero, 2 poilsio zonos Pagirių k. prie Vokės upės, Juodbalių k. prie Juodbalių tvenkinio, Didžialaukio k. prie Rudaminos upės, Merešlėnų k. prie Rudaminos upės, Pagirių k. rekreacinė teritorija pritaikyta visuomenės poreikiams (parkas - estrada). Pagirių kaime įteisintas žemės sklypas daugiafunkcinio pastato statybai.

Pagirių ir Vaidotų kaime įrengtos vaikų žaidimų aikštelės, treniruokliai.

Pagirių k. yra 11 laikinu prekybos kioskų, Vaidotų k. - 2 laikini prekybos kioskai. 2024 m. bus atnaujintos sutartys dėl laikinosios prekybos. Paskirtas 0,25 ha žemės sklypas turgavietės įrengimui, kur šiuo metu prekiaujama žemės ūkio produkcija, gėlėmis bei dėvėtais drabužiais. Veikia keturi didesni prekybos centrai: „Iki“, „Mini-maxi“, „Cesta“, „Maxima“.

1.7. Seniūnijos teritorijoje esančios įmonės (veiklos pobūdis, darbuotojų sk.).

* UAB ,,Kriolis“ – projektiniai baldai, 41 darbuotojas.

kriolis@kriolis.lt

* UAB ,,Rukki Lietuva“ – metalo apdirbimas, 123 darbuotojai.

ruukki.lietuva@ruukki.com

* UAB ,,Etalga“ – 11 darbuotojų.

info@etalga.lt

* UAB ,,Mėta“ – ekologiniai produktai, 9 darbuotojai.

info@metinisgyvenimas.lt

* UAB ,,Vaidotų statyba“ – statybos ir remonto darbai, 5 darbuotojai.

info@vaidotai.lt

* UAB ,,Vilava“ – transporto paslaugos, 7 darbuotojai.

vilava@gmail.com

* UAB ,,Borgalita“ – stogų dangos, 22 darbuotojai.

borga@borga.lt

* UAB ,,Langūras“ – plastikinių langų gamyba, 3 darbuotojai.

languras@gmail.com

* UAB ,,Arsada“ – autokosmetikos prekyba,11 darbuotojų.

arsada13@gmail.com

* UAB ,,Inspektras“- metalo apdirbimas- 8 darbuotojai.

info@inspektras.lt

* UAB ,,Ramstis“ – medienos apdirbimas, 4 darbuotojai.

info@skramstis.lt

* UAB ,,Pagirių Nesta“ – smėlio karjeras, 11 darbuotojų.

karjeras@pagiriunesta.lt

* UAB ,,Tiekėjų gildija“ – didmeninė prekyba maisto produktais riešutais

33 darbuotojai. info@tiekejugildija.lt.

* UAB ,,Anmeksas“ – maisto parduotuvė, 20 darbuotojų.

anmeksas@gmail.com

* UAB „Adolita-mediena“- mediena ir jos gaminiai, 12 darbuotojų.

info@adolita.lt

* UAB „Altlita“- transporto paslaugos, 10 darbuotojų.

altlita@gmail.com

* Altimus-Tech Sp. z oo Lietuvos filialas – 85 darbuotojai.

[info@altimus-tech.lt](mailto:info@altimus-tech.lt)

* UAB „Deforta„ - nepavojingų atliekų kelmų tvarkymas, 8 darbuotojai.

biuras@deforta.eu

* IĮ ,,Vokė“ – medienos perdirbimas, 10 darbuotojų.

[SBVoke30@gmail.com](mailto:SBVoke30@gmail.com)

* UAB „Medelsta“ – prekyba naftos produktais, 5 darbuotojai.

info@medelsta.lt

* IĮ N. Mažuto - automobilių dažymas, 3 darbuotojai.

mazuto53@mail.ru

* UAB „Palink“ - parduotuvė, 20 darbuotojų.

info@iki.lt

* UAB „Maxima“ - parduotuvė, 20 darbuotojų.

info@maxima.lt

* Camelijos vaistinė - vaistų prekyba, 2 darbuotojai.

evaistine@camelia.lt

* Gintarinė vaistinė- vaistų prekyba, 2 darbuotojai.

gintarine@gintarine.lt

* Euro vaistinė - vaistų prekyba, 2 darbuotojai.

info@eurovaistine.lt

* Pagirių projektai MB Durpių g. 3, LT-14118, Pagirių k., Pagirių sen., Vilniaus r., ingrida.buklyte@gmail.com.
* Pagirių transportas, UAB Kaštonų g. 20-48, Pagirių k., Pagirių sen., Vilniaus r., pagiriutransportas@gmail.com.
* Vilniaus sporto klubas "Pagirių motokrosas" Lankų g. 13, Melekonių k., Pagirių sen., Vilniaus r. sav., LT-14119 oleg.moto@gmail.com
* Akmens ašara, UAB Šiltnamių g. 16-40, Pagirių k., Pagirių sen., Vilniaus r. 4 darbuotojai (apdraustieji)
* UAB „Padėklas“ Pramonės g. 14, Vaidotai, Vilniaus raj., padėklų supirkimas ir pardavimas info@padeklas.lt
* Labradoro inovacijos, UAB - gaminiai iš marmuro ir granito Šiltnamių g. 1A, Pagirių k., Pagirių sen., Vilniaus r. sav., LT-14113 info@stoneselection.lt.

1. **Vilniaus rajono savivaldybės administracijos Pagirių seniūnijos vidinė struktūra, valdomi ištekliai.**

2.1. Pagirių seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos.

Savo veikla *Vilniaus rajono savivaldybės administracijos* Pagirių seniūnija siekia: modernizuoti esamus ir plėsti naujus gatvių apšvietimo tinklus, užtikrinti gatvių apšvietimo tinklų eksploataciją ir išplėtimą, prižiūrėti bendro naudojimo teritorijų, gatvių, šaligatvių valymą, poilsio zonų priežiūrą, užtikrinti sklandų gyventojų aptarnavimą, mažinti socialinę atskirtį, tobulinti kultūrą, sportą, saugoti ir tvarkyti istorines vertybes, tradicijas, telkti bendruomenę bendriems renginiams, šventėms, užtikrinti ir įgyvendinti veiksmingą seniūnijos funkcijų įgyvendinimą, gerinti gyvenimo kokybę seniūnijoje, kuriant sveiką, saugią ir švarią aplinką, teikti socialinę priežiūrą, organizuoti viešuosius darbus. Pasitelkus seniūnijos seniūnaičių ir bendruomenių atstovus spręsti gyventojams rūpimus klausimus ir iškilusias problemas.

2.2. Seniūnijos vidinė struktūra (darbuotojų skaičius, pareigos).

Seniūnijos vidinė struktūra – 18 darbuotojų: seniūnė, vyriausioji raštvedė, vyresnioji finansininkė, vyresnioji socialinio darbo organizatorė, vyriausiasis specialistas, vyresnioji specialistė (žemės ūkio specialistė), 2 vyresniosios specialistės, inspektorė, 3 kapinių prižiūrėtojai (1 kapinių prižiūrėtojas dirba pilnu etatu, kiti 2 po pusę etato), elektrikas, valytoja (pusę etato), 4 kiemsargiai.

2.3. Seniūnijos turtas apskaitomas seniūnijos balanse.

Biologinis turtas (Pagirių parkas plotas 4,5 ha) - 7148,00 Eur.

Ilgalaikio turto likutinė vertė – 2 853 535,27 eurai (2022 m. rugsėjo 30 d.).

Valstybės patikėjimo teise valdomo ilgalaikio turto už – 608 929,64 eurus.

Nebalansinis turtas (panaudos sutartimis valdoma Valstybės žemė) sudaro – 2 133 998,00 eurus.

Pagirių seniūnijos balanse apskaitomas ilgalaikis nekilnojamas turtas:

Skurbutėnų k. kulto pastato kompleksas bažnyčia ir varpinė - 132,15 kv. m - Vytauto g. 101.

Seniūnijos administracinis pastatas Šiltnamių g. 11-2, Pagirių k. - 222,09 kv. m.

Kieto kuro katilinės patalpos rūsyje Miško g. 11, B. Vokės k. - 159,74 kv. m.

Gyvenamosios patalpos 2-jų butų namas Keturiasdešimt Totorių k., 10 butų Baltosios Vokės k. iš jų: - keturi socialinio būsto butai, 10 butų Vaidotų k. iš jų: - keturi socialinio būsto, 17 butų Pagirių k. iš jų: - šeši socialinio būsto, 38 asmenys moka už gyv. patalpų nuomą.

Už savivaldybės ir socialinio būsto patalpų nuomą planuojama surinkti – 18 700, 00 eurų.

Seniūnija turi 110,70 km kelių, iš jų: su žvyro danga – 69,143 km., su patobulinta danga – 24,157 km, grunto keliai -17,4 km.

2.4. Viešųjų darbų programa (finansavimas nepatvirtintas).

Užimtumo didinimo programos vykdymui 2023 m. finansavimas nenumatytas.

1. **Vilniaus rajono savivaldybės administracijos Pagirių seniūnijos misija, vizija.**

3.1. Seniūnijos misija.

Tenkinti Pagirių seniūnijos gyventojų, bendruomenių viešuosius poreikius ir interesus, vystyti socialinį ir kultūrinį jaunimo ir pagyvenusiu gyventojų lygį, telkti seniūnaitijų seniūnaičius ir bendruomenes bendrų tikslų įgyvendinimui, sudarant sąlygas įvairaus amžiaus gyventojams dalyvauti visuomeninėje veikloje, vykdyti viešojo administravimo ir viešųjų paslaugų teikimo funkcijas seniūnijos lygiu. Tobulinti darbų kokybę, kurti saugią, švarią aplinką, personalo kvalifikacijos tobulinimas ir motyvavimas, aktyviai dalyvauti bendruomenių veikloje.

3.2. Seniūnijos vizija.

Pagirių seniūnija – tai Vilniaus rajono dalis, esanti netoli sostinės Vilniaus, turinti patenkinamai gera susisiekimą su Vilniaus miestu, neblogai išvystytą kelių ir gatvių infrastruktūrą, kaimų ir gatvių apšvietimą. Kultūros ir švietimo harmoningas ir demokratiškas plėtojimas įtraukiant jaunimą. Privalo rūpintis seniūnijos ir gyventojų gerove, užimtumo programos vykdymų, kurti sveiką, saugią ir švarią aplinką. Bendradarbiauti su bendruomenėmis.

3.3. Einamųjų metų seniūnijos metinio veiklos plano tikslai.

Efektyviai ir racionaliai panaudoti Vilniaus rajono savivaldybės biudžeto skirtas lėšas.

**I.** Gatvių apšvietimo infrastruktūros gerinimui (apšvietimui, remontui ir rekonstrukcijai) planuojama lėšų suma, pagal biudžeto projektą – 166 000,00 eurų.

1.1. Kalno g. Pagirių k. (dalinai, prie trinkelių) projektų parengimas apšvietimo įrengimas.

1.2. Pagirių seniūnijos kaimų gatvių esamo apšvietimo remonto darbai, modernizavimas.

1.3. Už elektros energijos naudojimą gatvėms apšviesti.

1.4. Projektų parengimas (ar projektinių pasiūlymų parengimas) apšvietimo įrengimui pagal galimybes Kalno g. Pagirių k. (dalinai) iki esamų trinkelių pabaigos, Krantinės g. Vaidotų k. (visą), Dvarelio g. Gudelių k. (apšvietimo sujungimui), pagal projektavimo parengimo galimybes bei šių gatvių apšvietimo įrengimas pagal finansavimo galimybes.

**II.** Užtikrinti programos lėšų vietinės reikšmės keliams (gatvėms) tiesti, taisyti, remontuoti ir prižiūrėti bei saugaus eismo sąlygoms užtikrinti, pagal planuojamus kelių ir gatvių remonto darbų 2023 m. objektų sąrašą ir kito ilgalaikio materialiojo turto įsigijimui planuojama lėšų suma pagal biudžeto projektą - 935 400 eurų (darbams - 109 000 eur, IT - 826 400 eur).

2.1. Kelio praplatinimui bei stovėjimo aikštelių link darželio „Pelėdžiukas“ (Šiltnamių g.) pagal galimybes projektų parengimas (ar projektinių pasiūlymų parengimas);

2.2. J. Vokė – Merešlėnai VL1124 žvyro - skaldos pagrindo (dangos) darbų užbaigimas apie 3000 m.;

2.3. Stovėjimo aikštelės Šiltnamių g. 11, Pagirių k. (pritaikytos neįgaliesiems, bei pagal galimybė su įkrovimo stotelę elektromobiliams) projektų parengimas ar projektinių pasiūlymų parengimas;

2.4. Pagirių seniūnijos kaimų asfaltbetonio dangos pažaidų taisymas (duobių remontas) 1850 kv. m.;

2.5. Seniūnijos kaimų pėsčiųjų perėjų atnaujinimas, kelių ženklų įrengimas, greitį ribojančių kalnelių įrengimas, šaligatvių, pėsčiųjų takų įrengimas (atnaujinimo darbai), pagal poreikį;

2.6. Projektiniai pasiūlymai pėsčiųjų takų pratęsimui (Kalno g. Pagirių k. iki Palydovo g., Krantinės g. Vaidotu k.);

2.7. J. Vokė – Merešlėnai VL1124 projekto visai kelio atkarpai parengimas ir 1 km asfaltavimas pagal galimybes.

Darbai bus vykdomi atsižvelgiant į skiriamas lėšas.

**III.** Savivaldybės funkcijų vykdymas.

3.1. Seniūnijos darbo organizavimas, sudarant sąlygas savivaldybės funkcijų vykdymui lėšų suma pagal biudžeto projektą – 241 300,00 eurų.

3.2. Gyvenamosios vietos deklaravimo paslaugos.

3.3. Žemės ūkio administravimui funkcijų valdymas, paraiškų priėmimas lėšų suma pagal biudžeto projektą – 26 200,00 eurų.

**IV.** Saugios ir švarios gyvenamosios aplinkos kūrimas.

4.1. Atliekų tvarkymas šiukšlių surinkimas ir išvežimas, lėšų suma pagal biudžeto projektą -20 000,00 eurų.

Miestų ir gyvenviečių viešojo ūkio, komunalinio ūkio plėtrai lėšų suma pagal biudžeto projektą – 116 000,00 eurų iš jų:

4.2. Papiškių kapinių tvorai atnaujinti, naujos atkarpos įrengimas;

4.3. Skurbutėnų k. koplyčios (Kultūros paveldas) būtini remonto darbai;

4.3. Šiltnamių g. link Pagirių gimnazijos atnaujinimas;

4.3. Lietaus nuotekų surinkimo šulinio įrengimas (tarp tunelio, Pagirių g. 5, 7, 9 namų, link Vokės g.);

4.4. Sniego valymo, šienavimo, teritorijos tvarkymo, apželdinimo, benamių gyvūnų gaudymo ir kt.

4.5. Seniūnijos teritorijoje avarinių medžių nupjovimas ir šakų genėjimas.

4.6. Atsargų ir darbo įrankių įsigijimas.

4.7. Poilsio, paveldo zonų, kapinių tvarkymas, rekreacinės teritorijos priežiūra, būtini remonto darbai (t.t. Pagirių k. estrados atnaujinimas).

**V.** Socialinės atskirties mažinimo programos įgyvendinimas (lėšų suma pagal biudžeto projektą – 25 600,00 eurų).

5.1. Dokumentų priėmimas piniginėms socialinėms paramoms gauti, prašymų dėl pašalpų ir kompensacijų skyrimo priėmimas, maisto banko davinių dalinimas.

5.2. Bendravimas ir pagalbos teikimas vienišiems, senyvo amžiaus gyventojams.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP **planuojamas** lėšų poreikis – 260 000 eurų, Pagirių seniūnijos kelių priežiūrai, ženklų įrengimui. Vietinės reikšmė kelių (gatvių) žvyro dangai kurią būtų tikslinga asfaltuoti arba atkurti (įrengti) žvyro dangą pagal lėšų skirstymo prioritetus, intensyvumą daugumos gyventojų naudojimosi, visuomeninio transporto važinėjimo, atsižvelgiant į 2023 m. seniūnijos objektų eiliškumo sąrašą atsižvelgiant ir atrankos kriterijus bei skirta finansavimą: asfaltbetonio dangos įrengimas (nauja danga) - Ežero g. Tarnėnų k. VL8009 ilgis 500 m, Giraitės g., Pagirių k. VL8034 ilgis 190 m, Pušų g., Pagirių k. VL8031 ilgis 530 m, Vingių g., Pagirių k. VL8069 ilgis 580 m (naujas objektas įtrauktas per išplėstinę seniūnaičių sueigą), J. Vokė – Merešlėnai VL1124 (1 km asfaltavimas).

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Bendruomenių savivaldos programos turimos (nepanaudotos) lėšos 2773,22 eurų.

Taip pat planuojamas bendruomenių savivaldos programos lėšų poreikis būtų 10 000 eurų, darbų įgyvendinimui Merešlėnų k. rekreacinės teritorijos pritaikymas paplūdimio ir poilsio zonai, esamos Lygainių poilsio zonos apželdinimui, Pagirių k. bendro naudojimo teritorijos skirtos renginiams atnaujinimui.

4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | | | | | |
| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės**  **pavadinimas** | | | | **Rezultatai/**  **Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  | Asignavimų sumos patvirtintos 2023-02-02 |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | | | | |  | | |
| 03 | 01 | | **Plėtoti rajono gyventojams patogią ir saugią susisiekimo sistemą** | | | | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | | | | |  | | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | | | | Atsiskaitymas už elektros energijos suvartojimą, elektros tinklų remontą ir aptarnavimą. Apšvietimo įrengimo, elektros tinklų rekonstrukcijos darbų organizavimas | 136,0 |  |  | 136,0 |  | 136,0 | 22,0 -IT |  | |
| **Valdymo programa (04)** | | | | | | | | | | | | | | | | | | |  | | |
| 04 | 01 | | **Užtikrinti sklandų savivaldybės institucijų darbą** | | | | | | | | | | | | | | | |  | | |
| 04 | 01 | | 01 | | **Sudaryti sąlygas Savivaldybės funkcijų vykdymui** | | | | | | | | | | | | | |  | | |
| 04 | 01 | | 01 | | 04 | | Seniūnijos darbo organizavimas, sudarant sąlygas savivaldybės funkcijų vykdymui | | | | Vykdoma nuolat | 270,9 |  | 22,3 | 293,2 |  | 293,2 | 28,0- IT |  | |
| 04 | 01 | | 02 | | **Įgyvendinti Savivaldybei teisės aktais priskirtas valstybines funkcijas** | | | | | | | | | | | | | |
| 04 | 01 | | 02 | | 08 | | Gyvenamosios vietos deklaravimas | | | Vykdoma nuolat | |  | 1,9 |  | 1,9 |  | 1,9 |  |
| 04 | 01 | | 02 | | 14 | | Žemės ūkio funkcijų valdymas | | | Paraiškų priėmimas | | 23,8 |  |  | 23,8 |  | 23,8 |  |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | | | | |
| 05 | 01 | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) | | | | Šiukšlių išvežimas iš kapinių ir seniūnijai priklausančios teritorijos | 16,7 |  |  | 16,7 |  | 16,7 |  |
| 05 | 01 | | 02 | | 06 | | Viešųjų erdvių (kelių, kapinių, poilsio zonų ir pan.) tvarkymas seniūnijose | | | | VL žvyrkelių lyginimo darbai, VL kelių ir gatvių sniego valymas esant poreikiui; avarinių medžių nupjovimas ir genėjimas ,  kapinių priežiūra, benamių gyvūnų gaudymas ir kt | 515,8 |  |  | 515,8 |  | 515,8 | 168,6- IT |
| **Socialinės atskirties mažinimo programa (08)** | | | | | | | | | | | | | | | | | | |
| 08 | | 01 | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | | | |
| 08 | | 01 | | 01 | | **Teikti socialinę paramą** | | | | | | | | | | | | |
| 08 | | 01 | | 01 | | 01 | | Piniginės socialinės paramos teikimas, prašymų dėl pašalpų ir kompensacijų skyrimo priėmimas, maisto banko padalinimas. | | | Vykdoma nuolat | 22,7 |  |  | 22,7 |  | 22,7 |  |
| 08 | | 01 | | 04 | | **Padėti bedarbiams grįžti į darbo rinką** | | | | | | | | | | | | |
| 08 | | 01 | | 04 | | 01 | | Viešųjų darbų programos vykdymas | | | Teritorijos tvarkymas.  Bedarbių skaičiaus mažinimas |  |  |  |  |  |  | Lėšų poreikis nepatvirtintas |

Seniūnė Vladislava Vanagel - Tribocka

Vyr. finansininkas Jolanta Romanovska